**PROGRAM ZA MLADE POSLOVNE LJUDE**

**„NOVI LIDERI ZENIČKO-DOBOJSKOG KANTONA“**

**Privredna komora Zeničko-dobojskog kantona** u saradnji sa **Kongresom Bošnjaka Sjeverne Amerike** i **Privrednom komorom Naples Florida iz Sjedinjenih Američkih Država** organizira **Program za mlade poslovne ljude „Novi lideri Zeničko-dobojskog kantona“**.

Program će se realizirati u saradnji sa istaknutim institucijama i organizacijama sa područja Zeničko-dobojskog kantona.

Ideja je potekla od sličnog programa koji Privredna komora Naples iz Floride, SAD uspješno organizira već više od 40 godina.

**„Novi lideri Zeničko-dobojskog kantona“** je posebno osmišljen program prepoznavanja i umrežavanja novih liderskih snaga Zeničko-dobojskog kantona. **Polaznici ovog programa su:** **mladi i perspektivni zaposlenici iz privatnog i javnog sektora, studenti završnih godina fakulteta UNZE, kao i nezaposlene osobe sa završenom visokom stručnom spremom, u dobi od 21 do 40 godina.**

Kroz desetak sesija koje će se održati u najvažnijim i najistaknutijim institucijama i organizacijama Zeničko-dobojskog kantona, polaznici će se pobliže upoznati sa njihovom organizacijom, poslovanjem i funkcioniranjem. Od polaznika se očekuje da stečeno znanje, informacije i konekcije ostvarene u ovom Programu koriste za dobrobit cijele zajednice.

**Ciljevi programa su:**

* Učesnici će dobiti vrijedne informacije o organizaciji i funkcioniranju kantonalnih i lokalnih organa uprave, kulturnih, umjetničkih i zdravstvenih ustanova, medija, privrednih subjekata itd.
* Izgrađena jaka lokalna mreža između svih učesnika u programu, produbljene veze između javnog i privatnog sektora.
* Institucije i organizacije prepoznate i priznate kao podrška mladim profesionalcima i kompanijama u ZDK.

**Način realizacije programa:**

Datum održavanja sesija: oktobar i novembar 2023. godine. Program će se realizirati kroz sesije koje će održavati jednom sedmično u trajanju do tri sata. Detaljna agenda će se naknadno dostaviti svim učesnicima.

Mjesto održavanja: Sesije se održavaju na različitim lokacijama tj. u institucijama/organizacijama koje su uključene u ovaj program. Polaznicima će se također pružiti uvid u organizaciju poslovanja institucija, kroz obilazak prostorija i upoznavanje sa ostalim zaposlenicima.

Broj polaznika - mladi zaposlenici iz privatnog i javnog sektora, studenti završnih godina fakulteta UNZE, nezaposlene osobe sa završenom VSS: 15-20

Informacije za polaznike: Polaznici se obavezuju da će jednom sedmično (utorkom) u periodu 17.10. – 14.11.2023. godine prisustvovati sesijama u trajanju do tri sata. Svi polaznici će dobiti radne materijale za sesije (fascikla, blok, olovka, informacije i kontakti svih učesnika i institucija). Nakon održanih sesija za polaznike će biti obezbjeđeno osvježenje (kafa, voda).

**Učešće u ovom programu je besplatno.**